Publication: Magyar Közlöny
Issue: MK-2003-85 (Year: 2003, Number: 85)
Era: 1990-2004
Section: 1993. évi LXXIX. törvény (a továbbiakban: Kt.) a következõk szerint módosul:
Paragraph Index: 185

(3) A Kt. 70. §-ának (3) bekezdése helyébe a következõ rendelkezés lép: „(3) Az elsõ-harmadik évfolyamon — félévkor és év végén, továbbá a negyedik évfolyamon félévkor — szöveges minõsítéssel kell kifejezni, hogy a tanuló kiválóan, jól vagy megfelelõen teljesített, illetve felzárkóztatásra szorul. Ha a tanuló „felzárkóztatásra szorul” minõsítést kap, az iskolának a szülõ bevonásával értékelni kell a tanuló teljesítményét, fel kell tárni a tanuló fejlõdését, haladását akadályozó tényezõket, és javaslatot kell tenni az azok megszüntetéséhez szükséges intézkedésekre. Az iskola pedagógiai programja, az évközi érdemjegyek, a félévi és az év végi osztályzatok helyett a tanuló teljesítményének, szorgalmának, magatartásának értékelésére, minõsítésére a (2) bekezdésben meghatározottaktól eltérõ jelölés, illetõleg szöveges értékelés alkalmazását is elõírhatja. Ha az iskola nem alkalmazza az (1)—(2) bekezdésben meghatározottakat, de arra iskolaváltás vagy továbbtanulás miatt szükség van, köteles a félévi és az év végi minõsítést osztályzattal is elvégezni. Az iskola által alkalmazott jelölés, értékelés érdemjegyre, osztályzatra való átváltásának szabályait a helyi tantervben kell meghatározni. Az iskola pedagógiai programja meghatározhatja azokat a tananyagokat, tantárgyakat, amelyekbõl a tanuló teljesítményét, elõmenetelét nem kell értékelni, illetve minõsíteni, továbbá eltekinthet a magatartás és szorgalom értékelésétõl és minõsítésétõl. Nem mellõzhetõ azonban a tanuló teljesítményének, elõmenetelének értékelése és minõsítése azokból a tantárgyakból, amelyek követelményeibõl állami vizsgát kell, illetve lehet tenni. A szakiskola pedagógiai programjában kell meghatározni, hogy a szakmai elõkészítõ és szakmai alapozó oktatás, illetve a szakközépiskola pedagógiai programjában kell meghatározni, hogy a szakmai orientáció és a szakmacsoportos alapozó oktatás keretében elsajátított ismereteket hány tantárgy keretei között értékelik és minõsítik, továbbá moduláris oktatás esetén az egyes modulok értékelését és minõsítését.”

Source: https://magyarkozlony.hu/hivatalos-lapok/b2e30a6b751b862d5f1911c19d75d8bd032f549d/dokumentumok/eecd33369face798a681aba975c18df9334cf56e/letoltes